SET พลิกปิดลบ 1 จุดตามตปท. นลท.วิตกผลประชุม G20 ปมสงครามการค้าสหรัฐฯ-จีน
SET พลิกปิดลบ 1 จุดตามตปท. นลท.วิตกผลประชุม G20 ปมสงครามการค้าสหรัฐฯ-จีน โดยดัชนีปิดตลาดวันนี้ ที่ระดับ 1,730.34 จุด ลบ 1.30 จุด หรือ 0.08% มูลค่าการซื้อขาย 6.1 หมื่นล้านบาท
SET พลิกปิดลบ 1 จุดตามตปท. นลท.วิตกผลประชุม G20 ปมสงครามการค้าสหรัฐฯ-จีน
28 มิ.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,730.34 จุด ลบ 1.30 จุด หรือ 0.08% มูลค่าการซื้อขาย 6.1 หมื่นล้านบาท
10 หุ้นกดดัชนีวันนี้

ด้านนายกิจพล ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยวันนี้แกว่งแคบ แข็งแกร่งกว่าตลาดหุ้นในภูมิภาคเอเชียที่ติดลบราว -0.3 ถึง -0.7% จากความกังวลผลการประชุม G20 ในประเด็นสงครามการค้าระหว่างสหรัฐฯและจีน อีกทั้งโมเมนตัมเศรษฐกิจในเอเชียชะลอลง ช่วงสั้นตลาดฯไม่มีปัจจัยบวกเข้ามาส่งผลให้ดัชนีฯไปได้ไม่ไกล
โดยวันนี้หุ้นในกลุ่มโรงไฟฟ้าและกลุ่มสื่อสารปรับตัวขึ้นเด่น เนื่องจากเป็นกลุ่มหุ้นปลอดภัย อย่างไรก็ดีคงต้องระวังความผันผวน เนื่องจากมี upside จำกัด และหากการเจรจาการค้าบรรลุข้อตกลงได้อาจทำให้เกิดการสลับกลุ่มเล่นไปที่กลุ่มสินค้าโภคภัณฑ์ได้ ดังนั้นจึงให้ระมัดระวังแรงขายทำกำไรหลังจากราคาหุ้นกลุ่มปลอดภัยขึ้นไปพอสมควรแล้ว
ส่วนแนวโน้มการลงทุนในสัปดาห์หน้าคาดตลาดฯคงจะผันผวนแต่ยังมีโอกาสที่จะปรับขึ้นไปต่อได้ โดยประเด็นสงครามการค้ามีโอกาสคืบหน้าในทางที่ดีกว่าตลาดฯคาด เพราะต่อให้ผลออกมายังมีการปรับขึ้นภาษีฯก็คงไม่ได้ปรับขึ้นมากนัก จึงเชื่อว่าน่าจะเป็นบวกต่อตลาดฯ พร้อมให้แนวรับ 1,710 จุด ส่วนแนวต้าน 1,750 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
GPSC มูลค่าการซื้อขาย 2,349 ล้านบาท ปิดที่ 70.25 บาท เพิ่มขึ้น 2.75 บาท
EA มูลค่าการซื้อขาย 2,294 ล้านบาท ปิดที่ 55.75 บาท ราคาไม่เปลี่ยนแปลง
ADVANC มูลค่าการซื้อขาย 2,166 ล้านบาท ปิดที่ 218.00 บาท เพิ่มขึ้น 4.00 บาท
CPALL มูลค่าการซื้อขาย 2,162 ล้านบาท ปิดที่ 86.00 บาท ราคาไม่เปลี่ยนแปลง
SCB มูลค่าการซื้อขาย 2,144 ล้านบาท ปิดที่ 139.50 บาท เพิ่มขึ้น 2.50 บาท
ตลาดหุ้นเอเชีย
